Marc Theis

De Marc Theis, gebuer den 18. Abrëll 1953 an der Stad Lëtzebuerg,Luxemburger Lexikon, 1. Oplo, 2006, S. 420 ass e lëtzebuergesche Fotograf.

Hien ass a Frankräich an zu Diddeleng opgewuess an huet fir Dekorateur a Schrëftsetzer geléiert. 1971 huet en op der Lazi Akademie zu Stuttgart Graphik a Konscht studéiert. Hien huet sech 1976 zu Hannover installéiert (wou en haut nach wunnt) an do fir d'éischt als Fotograf op der Medezins-Fakultéit, duerno 5 Joer laang am Publicitéitsrayon vum Tourismuskonzern TUI, geschafft.

Zanterhier ass e fräischafende Fotograf. Hien huet ë. a. fir d'Sennheiser-Mikrophone bekannt Museker fotograféiert.

D'Portraiten op den Timberen déi d'Lëtzebuerger Post am Joer 2000 wéi den Groussherzog Henri op den Troun koum, erausginn huet, si vum Marc TheisAvènement au trône.

Beim Nikon Photo Contest International 1985/1986 huet hie mat senger Foto "Strandläufer" d'Goldmedail fir déi bescht Faarffoto gewonnen.

 Gielercher 

 1994, Chevalier vum Ordre de Mérite du Grand-Duché de Luxembourg
 2022, Chevalier vum Ordre de la couronne de chêne

 Publikatiounen (Auswiel) 
 1993: D'Lëtzebuerger mat Texter vum Gilbert Trausch, Édition Saint-Paul, ISBN 2-9599988-0-4
 1995: Artistes luxembourgeois d'aujourd'hui, zesumme mat der Elisabeth Vermast, Edition Marc Theis, Lëtzebuerg / Hannover
 2000: Luxembourg, Banks and Architecture, Texter Ina Nottrot, Éditions Guy Binsfeld, ISBN 978-2879540900
 2009: Léa avec amour, zesumme mat der Léa Linster
 2010: Scorpions Rock & Roll Forever, Hommage Verlag, ISBN 978-3868600742
 2011: Lost in Time, mat engem Text vum Boris von Brauchitsch, Peperoni Books, ISBN 978-3941825284
 2013: mobile beauties, Ars Cracovia Galerie, Köln
 2020: (in) progress. Kirchberg fotografisch dokumentiert. 

 Um Spaweck 
 Dem Marc Theis seng Websäit 

Kategorie:Lëtzebuergesch Fotografen
Kategorie:Gebuer 1953